cyanic-selkie/wikianc huggingface dataset:
খাজা হাসান আসকারি
প্রাথমিক জীবন
তিনি ইস্ট বেঙ্গল রেজিমেন্টের অংশ ছিলেন। ১৯৪৯ সালে তাকে নৌশেরা আর্মড কর্পসে স্থানান্তরিত করা হয়। ১৯৫০ সালে তার চাচা খাজা নাজিমুদ্দিন পাকিস্তানের গভর্নর থাকাকালীন তাকে তার দেহরক্ষীর দায়িত্ব দেয়া হয়। ১৯৫১ সালে তাকে পূর্ব পাকিস্তানে পাঠানো হয়। তবে ১৯৫৪ সালে আবার রাওয়ালপিন্ডিতে স্থানান্তর করা হয়।
শেষ নবাব
তার বাবা নবাব খাজা হাবিবুল্লাহ ২১ নভেম্বর ১৯৫৮ সালে মৃত্যুবরণ করলে তিনি নবাব হন। তিনি পূর্ব পাকিস্তানে এসে রিক্রুটিং অফিসার পদে নিযুক্ত হন। হৃদরোগ থাকায় ১৯৬১ সালে মেজর থাকাকালীন তিনি সামরিক বাহিনী থেকে অবসরে যান। ১৯৬২ সালে নির্বাচন করেন এবং জয় লাভ করেন। তিনি প্রাদেশিক মন্ত্রীসভায় সড়ক যোগাযোগ,রেল ও নৌমন্ত্রী হন।
১৯৬৫ যুদ্ধে তিনি ঢাকার চীফ ওয়ার্ডেন নিযুক্ত হন। দেশের সেবার জন্য তাকে হিলাল-ই-খিদমত পুরস্কার দেওয়া হয়। তিনি স্বাধীনতা যুদ্ধের আগ পর্যন্ত পূর্ব পাকিস্তান মুসলিম লীগের সভাপতি ছিলেন। তিনি ঢাকা ওয়ান্ডারার্স ক্লাবের সভাপতি, পাকিস্তান ক্রিকেট কন্ট্রোল বোর্ডের নির্বাহি কমিটির সদস্য, পূর্ব পাকিস্তান স্পোর্টস ফেডারেশনের সদস্য, স্যার সলিমুল্লাহ এতিমখানা পরিচালনা কমিটির সভাপতি এবং ধানমন্ডি স্কুলের ব্যবস্থাপনা কমিটির সভাপতি হিসেবে দায়িত্ব পালন করেন।
শেষ জীবন
স্বাধীনতা যুদ্ধে পাকিস্তানের পক্ষ নেয়ার অভিযোগ ওঠে তার বিরুদ্ধে। ১৯৭৫ সালে পর্যন্ত তিনি বাংলাদশেই ছিলেন। ১৯৭৪ সালের শেষদিকে পাকিস্তানের প্রধানমন্ত্রী জুলফিকার আলী ভুট্টু বাংলাদেশ ভ্রমণে আসেন। তিনি তাকে পাকিস্তানে যেতে অনুরোধ করেন। তবে বঙ্গবন্ধু শেখ মুজিবুর রহমান ঢাকার নবাবকে নিজের দেশে নিজের মানুষের কাছে থাকতে বলেন। ১৯৭৫ সালের জানুয়ারিতে তিনি পাকিস্তান চলে যান।
১৯৮৪ সালে তিনি মারা যান। তাকে করাচি সামরিক কবরস্থানে দাফন করা হয়। তার স্ত্রী ১৯৯৫ সালে মারা গেলে তাকেও সেখানে কবর দেওয়া হয়।
কোম্বডি বড়া
কোম্বডি বড়া বা কোম্বডি বড়ে হল ভারতের মহারাষ্ট্র রাজ্যের কোঙ্কন অঞ্চলের একটি খাবার। নামে বড়া শব্দ থাকলেও এই বিশেষ মহারাষ্ট্রীয় খাদ্যপদটিকে তার প্রকৃতি অনুসারে কারি জাতীয় খাদ্যের অন্তর্ভুক্ত করা হয়েছে। এই বিশেষ প্রস্তুতিটি অনেক রকম খাদ্য উপকরন ও পদের সংমিশ্রণে গঠিত। এই পদের সাধারণ প্রধান উপাদানগুলির মধ্যে প্রথম হল ঐতিহ্যবাহী মুরগির কারি যাতে হাড় সহ মুরগির টুকরো থাকে, দ্বিতীয় উপাদান হল বড়ে যা আসলে চালের ময়দা দিয়ে তৈরি তুলতুলে ভাজা ডাম্পলিং; এটি মাঝে মাঝে গম এবং রাগি আটা দিয়েও তৈরি হয়, এছাড়াও দুটি গুরুত্বপূর্ণ উপকরন হল পেঁয়াজ, লেবুর রস এবং সর্বশেষ উপাদানটি হল সোলকারি যা নারকেলের দুধ থেকে তৈরি একধরনের কারি জাতীয় খাবার।
৮৩০
৮৩০ গ্রেগরীয় বর্ষপঞ্জির একটি সাধারণ বছর।
৮৩১
৮৩১ গ্রেগরীয় বর্ষপঞ্জির একটি সাধারণ বছর।
মাদ্রাজ আর্মি
মাদ্রাজ আর্মি ছিল মাদ্রাজ প্রেসিডেন্সির সামরিক বাহিনী। এটি ব্রিটিশ ভারতের তিনটি প্রেসিডেন্সির অন্যতম ছিল।
অনিল কুমার কোনেরু
অনিল কুমার কোনেরু একজন ভারতীয় চলচ্চিত্র প্রযোজক ছিলেন। তিনি অনেক তেলুগু চলচ্চিত্র প্রযোজনা করেছেন।
মাদ্রাজ আর্মি
প্রেসিডেন্সিগুলোর মত সেনাবাহিনীগুলোও ইস্ট ইন্ডিয়া কোম্পানির অধীন ছিল। ১৮৫৮ খ্রিষ্টাব্দে ভারত সরকার আইন ১৮৫৮ পাশের আগ পর্যন্ত এ অবস্থা বজায় থাকে। এ আইনের মাধ্যমে তিনটি প্রেসিডেন্সিকে সরাসরি ব্রিটিশ রাজের অধীনে নিয়ে আসা হয়।
অনিল কুমার কোনেরু
জীবনী
অনিল কুমার কোনেরু প্রযোজিত চলচ্চিত্র আল্লারি বুল্লোদু ২০০৫ সালে মুক্তি পেয়েছিল। এছাড়া, তিনি শ্রীরামচন্দ্রুলু, ওত্তেসি চেপথুন্না ও রাধা গোপালাম এর মত চলচ্চিত্র প্রযোজনা করেছেন।
অনিল কুমার কোনেরু ২০১৯ সালের ২৬ এপ্রিল ক্যান্সারে আক্রান্ত হয়ে প্রয়াত হন।
মাদ্রাজ আর্মি
১৮৯৫ খ্রিষ্টাব্দে তিনটি প্রেসিডেন্সি আর্মিকে ব্রিটিশ ভারতীয় সেনাবাহিনীতে একীভূত করা হয়।
প্রতিষ্ঠা ও প্রাথমিক ইতিহাস
ইস্ট ইন্ডিয়া কোম্পানির ব্যবসায়িক স্বার্থ রক্ষার্থে মাদ্রাজ আর্মির যাত্রা শুরু হয়। এটি ছিল বেশিরভাগ অপ্রশিক্ষিত গার্ড নিয়ে গঠিত। এদের মধ্যে স্বল্প সংখ্যক অস্ত্র বহন করত। ১৭৪৬ এ ফরাসি আক্রমণ ও মাদ্রাজ দখল করে। ১৭৫৭ খ্রিষ্টাব্দে ব্রিটিশরা অপারেশন পরিচালনা, অঞ্চল বিজয় ও স্থানীয়দের কাছ থেকে সমর্থন আদায়ের জন্য একটি সুপ্রশিক্ষিত সামরিক বাহিনী গঠনের সিদ্ধান্ত নেয়।
বিচ্ছিন্নভাবে সংগঠিত সামরিক ইউনিটগুলো পরবর্তীতে ব্যাটেলিয়ানে সমন্বিত করা হয়। এতে ভারতীয় অফিসাররা স্থানীয় সেনাদের কমান্ডের দায়িত্বে ছিল। এ সেনাদলগুলোর অংশ নেয়া লড়াইয়ের মধ্যে প্রথম প্রধান লড়াই ছিল ১৭৬০ এর ওয়ান্দাওয়াসির যুদ্ধ। গোলাগুলির মধ্যে অটল থাকার জন্য তারা সুনাম অর্জন করেছিল। বাহিনীর একটি উৎকৃষ্ট অংশ তরুণ ক্লাইভের অধীনে বাংলায় পাঠানো হয়। পলাশীর যুদ্ধে ক্লাইভ ইতিহাস সৃষ্টি করেন এবং এতে ব্যক্তিগতভাবে লাভবান হন।
মাদ্রাজ আর্মির অফিসাররা প্রথমদিকের বছরগুলোতে সেনাদের স্থানীয় রীতিনীতি, বর্ণপ্রথা, পোশাক এবং সামাজিক শ্রেণীবিন্যাসের প্রতি খুবই সংবেদনশীল ছিলেন। কিছু নেতৃস্থানীয় ভূস্বামী মাদ্রাজ আর্মিতে যোগদান করেছিলেন। তাদের মধ্যে একজন ছিলেন মাদুরার সম্ভ্রান্ত মথু নায়েক। বাহিনীর আকার বৃদ্ধি ও নতুন অফিসারের আগমনের (বেশিরভাগ কোম্পানির মাধ্যমে) পর থেকে নেতৃত্বের ধাচ ও সেনাদের যত্নের বিষয়টি খারাপ হয়ে যায়। ভেলোর বিদ্রোহ মাদ্রাজ আর্মি সংক্রান্ত ঘটনাগুলোর মধ্যে বহুল আলোচিত। লুটপাট ইস্ট ইন্ডিয়া কোম্পানির অফিসারদের একটি সংগঠিত কাজ ছিল। লর্ড ওয়েলসলি, পরবর্তীতে ডিউক অব ওয়েলিংটন, শ্রীরঙ্গপত্তনের যুদ্ধে অংশ নেন। টিপু সুলতানের মৃত্যুর মৃত্যুর পর তিনি লুটের ভাগ অফিসার ও সিপাহিদের মধ্যে বণ্টন করে দেন। হায়দার আলির পরাজয় ও টিপু সুলতানের মৃত্যুসহ শ্রীরঙ্গপত্তনের লুটপাট ভারতীয়দের মন বিষিয়ে তোলে। টিপুর মৃত্যুর পর তার দুই পুত্রকে ভেলোর দুর্গে ব্রিটিশরা বন্দী করে রাখে।
১৮৩০ খ্রিষ্টাব্দে মাদ্রাজ আর্মি আভ্যন্তরীন নিরাপত্তা ও বেসামরিক প্রশাসনকে সহায়তায় কাজ সীমাবদ্ধ রাখে। এটি ছিল একটি বহুজাতিক বাহিনী। ব্রিটিশ অফিসাররা এশিয়ান ভাষা শেখার প্রতি উৎসাহী ছিলেন। ১৮৩২-৩৩ এর সময় মাদ্রাজ আর্মি বিশাখাপটনম জেলায় বিদ্রোহ করে। মাদ্রাজ আর্মির উন্নত শৃঙ্খলা ও প্রশিক্ষণ তাদের বিজয় নিয়ে আসে।
১৮৫৭-পরবর্তী ইতিহাস
সিপাহি বিদ্রোহ মাদ্রাজ আর্মিতে খুব একটা প্রভাব ফেলেনি। বেঙ্গল আর্মির বারটি পদাতিক ও অশ্বারোহী রেজিমেন্ট ছাড়া বাকিগুলো বিদ্রোহ করে বা ভেঙ্গে দেয়া হয়। মাদ্রাজ নেটিভ ইনফ্রেন্ট্রির বায়ান্নটি রেজিমেন্ট অনুগত থাকে এবং ব্রিটিশ রাজ কর্তৃক ইস্ট ইন্ডিয়া কোম্পানির কাছ থেকে শাসনভার গ্রহণ করার পর তারা নতুন ভারতীয় সেনাবাহিনীতে স্থানান্তরিত হয়। মাদ্রাজ লাইট কেভালরি এবং মাদ্রাজ আর্টিলারি ব্যাটারির চারটি রেজিমেন্টকে বিদ্রোহ পরবর্তী সময় বাদ দেয়া হয়। মাদ্রাজ ফুসিলিয়াররা (ভারতে দায়িত্ব পালনের জন্য কোম্পানি কর্তৃক সংগৃহিত সেনাদের নিয়ে গঠিত ইউরোপীয়ান পদাতিক রেজিমেন্ট) নিয়মিত ব্রিটিশ সেনাবাহিনীতে স্থানান্তরিত হয়।
পৃথক মাদ্রাজ আর্মির সমাপ্তি
১৮৯৫ এ তিনটি পৃথক প্রেসিডেন্সি আর্মিকে বিলুপ্ত করা হয় এবং ভারতের সেনাবাহিনীকে চারটি কমান্ডে বিভক্ত করা হয়। প্রত্যেক কমান্ডের দায়িত্ব একজন লেফটেন্যান্ট-জেনারেলের উপর ন্যস্ত করা হয়। এগুলো হল, মাদ্রাজ (বার্মা এর অন্তর্ভুক্ত), পাঞ্জাব (উত্তর পশ্চিম সীমান্ত প্রদেশ এর অন্তর্ভুক্ত), বাংলা ও বোম্বে(এডেন এর অন্তর্ভুক্ত)।
মাদ্রাজ ইনফেন্ট্রি রেজিমেন্টের ভাঙ্গন
মাদ্রাজ আর্মি ১৮৯৫ পর্যন্ত বহাল থাকলেও ১৮৬২ থেকে ১৮৬৪ এর মধ্যে মাদ্রাজ নেটিভ ইনফেন্ট্রি রেজিমেন্টের ১২টিকে ভেঙ্গে দেয়া হয়। ১৮৮২ তে আরো ৮টি, ১৯০২ থেকে ১৯০৪ এর মধ্যে ৩টি, ১৯০৭ এ ২টি ও ১৯২২ এ ৪টিকে ভেঙ্গে দেয়া হয়। বাকিদেরকে ১৯২৩ থেকে ১৯৩৩ এর মধ্যে ভেঙ্গে দেয়া হয়। মাদ্রাজ সেপারস এন্ড মাইনারস ১৯৪২ এ দ্বিতীয় বিশ্বযুদ্ধ চলার সময় মাদ্রাজ রেজিমেন্ট গঠনের আগ পর্যন্ত একমাত্র মাদ্রাজি ইউনিট হিসেবে ভারতীয় সেনাবাহিনীতে টিকে ছিল। দুটি রেজিমেন্টই আধুনিক ভারতীয় সেনাবাহিনীতে বহাল আছে।
জেনারেল স্যার ফ্রেডরিক রবার্টস শিখ, রাজপুত, ডোগরা ও পাঞ্জাবি মুসলিমদের অনুকূলে ভারতীয় সেনাবাহিনী থেকে মাদ্রাজিদের ক্রমান্বয়ে অপসারণকে সমর্থন করেন। তিনি মত দেন যে দক্ষিণ ভারতের শান্ত ও নিষ্ক্রিয় পরিবেশে দীর্ঘদিন দায়িত্বপালনের ফলে মাদ্রাজ ইনফেন্ট্রি সেনারা উত্তরের সামরিক জাতিসমূহের তুলনায় দুর্বল হয়ে পড়ছে। সামরিক ইতিহাসবিদ জন কিগান এবং ফিলিপ মেসনের মতে প্রেসিডেন্সি আর্মি প্রথায় মাদ্রাজ রেজিমেন্ট উত্তর-পশ্চিম সীমান্ত প্রদেশে সক্রিয়ভাবে অংশ নেয়া সম্ভব ছিল না। ফলশ্রুতিতে ভারতীয় সেনাবাহিনীর উচ্চাকাঙ্ক্ষী ও সক্ষম ব্রিটিশ অফিসাররা পাঞ্জাবি ও উত্তরের অন্যান্য ইউনিটগুলোর সাথে কাজের জন্য আগ্রহী ছিল। এর ফলে মাদ্রাজ আর্মির সামগ্রিক সক্ষমতা ক্ষতিগ্রস্ত হয়।
কমান্ডার-ইন-চীফ
কমান্ডার-ইন-চীফরা হলেনঃ
কমান্ডার-ইন-চীফ, মাদ্রাজ আর্মি নোটঃ ১৭৮৬ থেকে ১৭৯৬ পর্যন্ত মাদ্রাজ আর্মি মাদ্রাজের গভর্নর কর্তৃক পরিচালিত হয়
কমান্ডার-ইন-চীফ, মাদ্রাজ কমান্ড
ঠাকুরগাঁও সরকারি কলেজ
ঠাকুরগাঁও সরকারি কলেজ উত্তরাঞ্চলের একটি ঐতিহ্যবাহী শিক্ষাপ্রতিষ্ঠান। ঠাকুরগাঁও শহর সংলগ্ন টাঙ্গন নদীর দক্ষিণ-পূর্বে নদীর পাশেই সুন্দর ও মনোরম পরিবেশে ৩৩ একর জমির উপর কলেজটি অবস্থিত। কলেজের পশ্চিমে ঠাকুরগাঁও রেলওয়ে স্টেশন এবং পূর্বে টাঙ্গন নদীর ব্রীজ পেরিয়ে ঠাকুরগাঁয়ের পুরাতন বাসস্ট্যান্ড। কলেজ কর্তৃপক্ষ কলেজটিকে সম্পূর্ণ রাজনীতি, ধূমপান ও মাদকমুক্ত ক্যাম্পাস হিসেবে ঘোষণা করে। এই কলেজ বাংলাদেশ জাতীয় বিশ্ববিদ্যালয়ের অধিভুক্ত। ১ মার্চ ১৯৮০ সালে ঠাকুরগাঁও কলেজকে জাতীয়করণ করে নামকরণ করা হয় ঠাকুরগাঁও সরকারি কলেজ।
প্রতিষ্ঠার ইতিহাস
ঠাকুরগাঁও সরকারি কলেজ ১৯৫৯ সনে প্রতিষ্ঠিত হয়। ১৯৫৯ সালের ৮ জুন তারিখে "সাব-ডিভিশন সোশাল ডেভলেপমেন্ট ফান্ড কমিটি"র মিটিংয়ে ঠাকুরগাঁওয়ে কলেজ প্রতিষ্ঠার দাবি উত্থাপন করা হলে উক্ত মিটিংয়ে সিদ্ধান্ত নেয়া হয় যে ঠাকুরগাঁওয়ে একটি কলেজ প্রতিষ্ঠা করা হবে। কলেজ প্রতিষ্ঠার উদ্দেশ্যে তৎকালীন ঠাকুরগাঁও মহকুমা অফিসার জনাব এম. আই. কে. খলিলকে অ্যাডহক কমিটির চেয়ারম্যান বানানো হয় । তৎকালীন ঠাকুরাগাঁও উচ্চ বিদ্যালয়ের কলেজ ভর্তিচ্ছু মানবিক ও ব্যবসা শাখার প্রায় ৫০ জন ছাত্রছাত্রীদেরকে নিয়ে বেসরকারিভাবে ঠাকুরগাঁও কলেজের পদযাত্রা শুরু হয়। ঠাকুরগাঁও উচ্চ বিদ্যালয়ের মহৎ শিক্ষানুরাগী প্রধান শিক্ষক জনাব রুস্তম আলী খাঁনকে অস্থায়ীভাবে নতুন কলেজের অধ্যক্ষ হিসেবে নিয়োগ করা হয়। ক্রমান্বয়ে ঠাকুরগাঁওয়ের স্থানীয় রাজনৈতিক নেতৃবৃন্দ, শিক্ষাবিদ, আইনবিদ, চিকিৎসক, ব্যবসায়ী ও সমাজকর্মীসহ সর্বস্তরের মানুষ তাদের অর্থ, সময়, শ্রম দিয়ে কলেজ পরিচালনায় সাহায্য করতে শুরু করে।
একাডেমিক কোর্স চালুর ইতিহাস
১৯৬২ সালে উচ্চমাধ্যমিক বিজ্ঞান শাখা খোলা হয় এবং একই বছরে মানবিক ও ব্যবসা শাখার সাথে ডিগ্রী (পাস) কোর্স চালু করা হয়। বিজ্ঞান শাখাকে ডিগ্রী ক্লাসে অন্তর্ভুক্ত করা হয় ১৯৬৯ সালে। ২৭ বছর পর ১৯৯৭-৯৮ সেশনে জাতীয় বিশ্ববিদ্যালয় ঠাকুরগাঁও কলেজে অর্থনীতি, হিসাববিজ্ঞান, গণিত এবং রাষ্ট্রবিজ্ঞান নিয়ে সম্মান কোর্স চালুর অনুমোদনের মাধ্যমে ঠাকুরগাঁও ডিগ্রী কলেজকে ঠাকুরগাঁও সম্মান কলেজ হিসেবে স্বীকৃতি প্রদান করে। পরবর্তী বছরে, ১৯৯৮-৯৯ সেশনে, ঠাকুরগাঁও সরকারি কলেজে অন্যান্য ৬টি বিষয়সমূহ যথা উদ্ভিদবিদ্যা, ইংরেজি, ব্যবস্থাপনা, বাংলা, প্রাণিবিদ্যা এবং ইসলামের ইতিহাস এবং সংস্কৃতি অনার্স কোর্সে অন্তর্ভুক্ত করা হয়।  ২০১০-১১ শিক্ষাবর্ষে কলেজটি দর্শন ও ইতিহাস অনার্স কোর্সভূক্ত করে। ২০১১-১২ শিক্ষাবর্ষে পদার্থ এবং রসায়নকে অনার্স কোর্সে অন্তর্ভুক্ত করা হয়।  বর্তমানে কলেজটিতে সম্মান কোর্সে ১৪টি বিষয় অন্তর্ভুক্ত করা হয়েছে। ২০১১ সালে ২৩ এপ্রিল ৪টি বিষয় যথা ইংরেজি, বাংলা, অর্থনীতি, উদ্ভিদবিদ্যায় স্নাতকোত্তর কোর্স চালু হয়।
জমির পরিমাণ
ঠাকুরগাঁও সরকারি কলেজের মোট জমির পরিমাণ ৩৩ একর।
মোট ছাত্র-ছাত্রীর সংখ্যা
সেপ্টেম্বর ২০১৩ তে উচ্চ মাধ্যমিক, অনার্স, ডিগ্রী (পাস), মাষ্টার্সসহ মোট শিক্ষার্থী প্রায় ১১,১০১ জন।
মোট শিক্ষক সংখ্যা
মোট শিক্ষক সংখ্যা ৭৫ জন।
একাডেমিক কোর্স
উচ্চ মাধ্যমিক সার্টিফিকেট, ডিগ্রী (পাস), অনার্স ও মাষ্টার্স।
কেন্দ্রীয় ও সেমিনার গ্রন্থাগার
ঠাকুরগাঁও সরকারি কলেজে 'কেন্দ্রীয় গ্রন্থাগার' নামে সমৃদ্ধশীল কেন্দ্রীয় গ্রন্থাগার ও সম্মান ছাত্র-ছাত্রীদের জন্য প্রতিটি বিভাগে নিজস্ব সেমিনার গ্রন্থাগার রয়েছে। সেমিনারে বইয়ের সংখ্যা প্রায় ১০,৮৫৯ টি এবং কেন্দ্রীয় গ্রন্থাগারে বইয়ের সংখ্যা ১২,৮৪৪ টি। ছাত্র-ছাত্রীরা তাদের প্রয়োজননুসারে, উপর্যুক্ত দুই ধরনের গ্রন্থাগার থেকে বই নিয়ে চাহিদা মেটাতে সক্ষম।
আবাসিক ব্যবস্থা
কলেজে ছাত্রদের জন্য ১০০ শয্যাবিশিষ্ট একটি ছাত্রাবাস রয়েছে এবং ছাত্রীদের জন্য ২টি (একটি ১৪৫ শয্যাবিশিষ্ট এবং অন্যটি ১০০ শয্যাবিশিষ্ট ৪ তলা) ছাত্রীনিবাস রয়েছে। তাছাড়া কলেজের আশেপাশে অনেক মেস রয়েছে।
স্বেচ্ছাসেবক সংগঠনসমূহ
বিএনসিসি, রোভার, রেডক্রিসেন্ট, বাঁধন ইত্যাদি।
আনন্দচন্দ্র বেদান্তবাগীশ
আনন্দচন্দ্র বেদান্তবাগীশ(১৮১৯ - ১৬ সেপ্টেম্বর, ১৮৭৫) ঊনবিংশ শতাব্দীর কলকাতা কেন্দ্রিক ব্রাহ্মসমাজ-এর  একজন নেতৃস্থানীয় ব্যক্তিত্ব। তার জন্ম উত্তর চব্বিশ পরগনা জেলার কোদালিয়ায় ১৮১৯ খ্রিষ্টাব্দে। পিতা গৌরহরি চূড়ামণি। পিতার চতুষ্পাঠীতে তার সংস্কৃত শিক্ষার শুরু। তত্ত্ববোধিনী সভার আনুকূল্যে ১৮৪৪-৪৭ কাশীতে অথর্ববেদ ও বেদান্তচর্চা করেন। নানা বিষয়ে অগাধ পাণ্ডিত্যের জন্য তাকে “পণ্ডিত আনন্দচন্দ্র” বলে সম্বোধন করা হতো। তিনি তত্ত্ববোধিনী সভা এবং ব্রাহ্মসমাজ নানা সাংগঠনিক কাজে সক্রিয় ভূমিকা পালন করতেন। প্রথমে তত্ত্ববোধিনী সভার সহ-সম্পাদক এবং পরে কলকাতা ব্রাহ্মসমাজের উপাচার্য নিযুক্ত হন। ১৮৫৯ খ্রিস্টাব্দে সভা উঠে গেলে কলকাতা ব্রাহ্মসমাজের সহ-সম্পাদক এবং আচার্যরূপে কাজ করতে থাকেন। তিনি অনুবাদ এবং সম্পাদকতার জন্য বিখ্যাত হয়েছিলেন। সোমদেব-এর দুই খণ্ড বৃহৎকথা তিনি বাংলা গদ্যে অনুবাদ বরেন। উল্লেখ্য যে এই অনুবাদকালে তিনি মূল কাহিনীর অশ্লীল ও অপ্রাকৃত ঘটনাবলী বর্জন করেন। তিনি শকুন্তলাও বাংলায় অনুবাদ করেছেন।তার গদ্য ছিল প্রাঞ্জল ওবং সহজবোধ্য। রাজা রামমোহন রায়ের দুর্লভ রচনাসমূহ তিনি সংগ্রহ করেন এবং গ্রন্থাকারে প্রকাশ করেন। তার ও  রাজনারায়ণ বসুর  সম্পাদনায় রাজা রামমোহন রায় প্রণীত ব্রহ্মসঙ্গীত সংকলন প্রকাশিত হয়।
রচনাবলী
তার রচিত অন্যান্য গ্রন্থগুলি হল-
এছাড়া তিনি এশিয়াটিক সোসাইটির 'বিবলিওথেকা ইন্ডিকা'র কয়েকখানি সংস্কৃত গ্রন্থ সম্পাদনা করেছিলেন।
জীবনাবসান
আনন্দচন্দ্র বেদান্তবাগীশ ১৮৭৫ খ্রিস্টাব্দের ১৬ ই সেপ্টেম্বর প্রয়াত হন।
কাঁকড়া
কাঁকড়া আর্থ্রোপোডা পর্বের একটি ক্রাস্টাসিয় প্রাণী। এদের শরীর একটি পুরু বহিঃকঙ্কালে আবৃত থাকে এবং এদের এক জোড়া দাঁড়া থাকে। এ পর্যন্ত কাঁকড়ার ৬,৭৯৩টি প্রজাতির সন্ধান পাওয়া গেছে । পথিবীর সব সাগরেই কাঁকড়া পাওয়া যায়। এছাড়াও অনেক মিঠা পানির ও স্থলবাসী কাঁকড়াও পাওয়া যায়, বিশেষতঃ গ্রীষ্মমন্ডলীয় অঞ্চলে। কাঁকড়া বিভিন্ন দৈর্ঘ্যের হতে পারে, যেমন পি কাঁকড়ার দৈর্ঘ্য কয়েক মি.মি (en:pea crab), আবার জাপানি মাকড়সা কাঁকড়ার (en:Japanese spider crab) একটি পায়ের দৈর্ঘ্যই ৪ মি. ।
বাথিন্ডা বিমানবন্দর
বাথিন্ডা বিমানবন্দর (আইএটিএ: বিউপ, আইসিএও: ভিআইবিটি) ভারতের পাঞ্জাব রাজ্যের বাথিন্ডা শহরে অবস্থিত একটি অন্তর্দেশীয় বিমানবন্দর। এটি শহরটির থেকে উত্তর-পশ্চিম দিকে ২০ কিলোমিটার (১২ মাইল) দূরে অবস্থিত। বিমানবন্দর ভিসায়ানা বিমান ঘাঁটি বা "ভিসায়ানা এয়ার ফোর্স স্টেশন" -এর একটি "সিভিল এনক্লেভ"। ২০১২ সালের ডিসেম্বরে বাথিন্ডা থেকে দিল্লি উদ্দেশ্যে উড্ডয়নের যাত্রা শুরু করে অ্যালায়েন্স এয়ার। বর্তমানে বিমান বন্দরটি থেকে দিল্লি ও জম্মু রুটে উড়ান চালু আছে।
ইতিহাস
২৫ নভেম্বর, ২০১৩ সালে পাঞ্জাবের ডেপুটি মুখ্যমন্ত্রী সুখী সিং বাদল ঘোষণা দিয়েছিলেন যে, ১১ ই ডিসেম্বরের মধ্যে বাথিন্ডা থেকে দিল্লিত রুটে এলায়েন্স এয়ার দ্বারা উড়ান চালু হবে। এয়ার ইন্ডিয়া এবং স্থানীয় কর্মকর্তাদের মধ্যে বৈঠক হওয়ার পর এক সপ্তাহের মধ্যেই ঘোষণা করা হয় যে, বাথিন্ডার জন্য বিমানের সুবিধার বিষয়ে। এর পর বিমানসংস্থা সপ্তাহে তিন দিন এটিআর ৭২-৬০০  বিমান দ্বারা উড়ান পরিষেবা  শুরু করে। বিমানবন্দরের টার্মিনাল এবং দিল্লি রুটে উড়ান উদ্বোধন করার জন্য একটি অনুষ্ঠান অনুষ্ঠিত হয়। অনুষ্ঠানে রাজ্যের উপ মুখ্যমন্ত্রী; পুসাপতি আশোক গজপতি রাজু এবং বাথিন্ডার সংসদ হারিসমর্ত কুমার বাদল উপস্থিত ছিলেন।
অবকাঠামো
বাথিন্ডা বিমানবন্দর থেকে বাণিজ্যিক উড়ানগুলির জন্য ২৫ কোটি টাকা (৩.৮ মিলিয়ন মার্কিন ডলার) ব্যয়ে নির্মাত  ১,২০০ বর্গমিটার (১৩,০০০ বর্গফুট) আয়োতনের টার্মিনাল রয়েছে। বিমানবন্দরের টার্মিনালের একটি অপেক্ষা এলাকায় একই সঙ্গে ১০০ জন যাত্রী ধারণ করার ক্ষমতা আছে এবং ৩০ জন যাত্রীর জন্য বসার ব্যবস্থা রয়েছে  টার্মিনালে দুটি চেক-ইন কাউন্টার এবং একটি ভিআইপি লাউঞ্জ রয়েছে।
এয়ারপোর্টের রানওয়েটি ১৩/৩১ নির্দেশে, ২,৮০৪ মিটার (৯,১৯৯ ফুট) দীর্ঘ।  বিমানবন্দরে আড়ম্বরপূর্ণ আকারের  এটিআর ৭২-৬০০ এর মত দুটি বিমান দাঁড়করানোর স্থান রয়েছে।
ভিসায়ানা বিমানবাহিনী স্টেশন
ভিসায়ানা এয়ার ফোর্স স্টেশনটি একটি বেসামরিক এনক্লেভ হিসেবে কাজ করে। এয়ার ফোর্স এয়ার ট্রাফিক কন্ট্রোল এবং জরুরী পরিষেবা বিমানবন্দরে সরবরাহ করে।
প্রবেশ
বিমানবন্দরটি বাথিন্ডা শহর থেকে ২০ কিলোমিটার (১২ মাইল) উত্তর-পশ্চিমে বিরাক কালান গ্রামের কাছে অবস্থিত। বিমানবন্দরে একই সঙ্গে ৪০ টি গাড়ির জন্য রাখার স্থান ও ব্যবস্থা রয়েছে। সবচেয়ে কাছের বাস স্টেশনটি বিমানবন্দর থেকে ২ কি.মি. (১.২ মাইল) দূরে অবস্থিত। পিআরটিসি দ্বারা সরাসরি বাস পরিষেবা রয়েছে নতুন যাত্রী টার্মিনাল শুরু হওয়ার দিন থেকেই; তবে পিআরটিসি চেয়ারম্যানের মৃত্যুর পর এই বাস পরিষেবা স্থগিত করা হয়।
কিরপা
কিরপা একপ্রকার গুল্ম জাতীয় চিরহরিৎ উদ্ভিদ যা বাংলাদেশের সুন্দরবনে অহরহ দেখা যায়। এটি Combretaceae পরিবারের সদস্য, বৈজ্ঞানিক নাম: Lumnitzera recemosa।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।
বিবরণ
শাখা-প্রশাখায় ঝাঁকালো এই গাছ লম্বায় গড়ে ৬ থেকে ৮ মিটার পর্যন্ত হয়ে থাকে। গাছের গোড়ায় শ্বাসমূল থাকে। এর বাকল ধূসর বর্ণ। পাতা ক্ষুদ্রাকিৃতি, বেশ পুরু এবং রসপূর্ণ তবে ফণিমনসার মতো ভঙ্গুর। পাতা ডিম্বাকৃতির হয়ে থাকে। মার্চ-এপ্রিল মৌসুমে ছোট ছোট সাদা রঙের ফুল ফোটে। এই গাছের দিকে তাকালে, দেখা যাবে তার চারপাশে সুন্দরভাবে ছড়িয়ে আছে গাছের মতোই শ্বাসমূল। এদের ফল সাধারণত চ্যাপ্টা এবং সরু হয়, ওজনেো খুব হালকা। এই গাছ অভিযোজন প্রক্রিয়ার মাধ্যমে বংশবৃদ্ধি করে থাকে।
প্যারোনিয়া অবতার
পেল ওয়ান্ডারার(বৈজ্ঞানিক নাম: Pareronia avatar(Moore)) এক প্রজাতির মাঝারি আকারের প্রজাপতি, যাদের মুল শরীর আর ডানা সাদা এবং আকাশী নীল বর্ন যুক্ত। এরা ‘পিয়েরিডি’ পরিবার এবং 'পিয়েরিনি' উপগোত্রের সদস্য। ভারতএর বন্যপ্রাণ সংরক্ষণ আইন অনুসারে এই প্রজাতি তফ্‌সিল ২ এর তালিকার অন্তর্ভুক্ত।
আকার
পেল ওয়ান্ডারার এর প্রসারিত অবস্থায় ডানার আকার ৮০-৯০ মিলিমিটার দৈর্ঘ্যের হয়।
বিস্তার
এই প্রজাতি উত্তর-পূর্ব ভারত এর সিকিম থেকে অরুণাচল প্রদেশ পর্যন্ত, ভুটান এবং মায়ানমার এর বিভিন্ন অঞ্চলে দেখা যায়।
৮৩২
৮৩২ গ্রেগরীয় বর্ষপঞ্জির একটি অধিবর্ষ।
আড়িখোলা রেলওয়ে স্টেশন
আড়িখোলা রেলওয়ে স্টেশন বাংলাদেশের ঢাকা বিভাগের গাজীপুর জেলার কালীগঞ্জ উপজেলায় অবস্থিত একটি রেলওয়ে স্টেশন।
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে।  টঙ্গী-আখাউড়া লাইনের স্টেশন হিসেবে আড়িখোলা  রেলওয়ে স্টেশন তৈরি করা হয়।
পরিষেবা
আড়িখোলা রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
হিল বিকারক
১৯৩৭ খ্রিস্টাব্দে বিজ্ঞানী রবিন হিল উদ্ভিদের সালোকসংশ্লেষ প্রক্রিয়া ব্যাখ্যা করার জন্য কিছু জৈব যৌগ আবিষ্কার করেন যারা কৃত্রিম ইলেকট্রন গ্রাহক রূপে কার্যকর। এরা বর্ণ পরিবর্তন দ্বারা বিজারণকে নির্দেশ করে।
উদাহরণ: ২,৬-ডাইক্লোরোফেনলইন্ডোফেনল (ডিসিপিআইপি) ইত্যাদি।
প্রকৃতিতে প্রাপ্ত হিল বিকারক হল নিকোটিনামাইড অ্যাডেনিন ডাইনিউক্লিয়টাইড ফসফেট।
কাবকাব
অন্যান্য নাম
কাবকাব হ'ল বেশিরভাগ দক্ষিণ ভিসায়াসের খাবারের নাম (ভিসায়ান ভাষায় ওকলিফ ফার্নের সাধারণ নাম থেকে উদ্ভূত)। এটি সেবুতে সালভারো নামেও পরিচিত; উত্তর মিন্দানাও, কামিগুইন এবং জাম্বোঙ্গা দেল নর্তে কিপিং; দিপোলগ এবং জামবোঙ্গা দেল সুরে বুরিকিট; পালাওয়ানে পাইকিং; এবং দাভাও সিটি এবং দাভাও দেল সুরে সিটসারিট বা সারিতসিট।
বর্ণনা
কাবকাব সামান্য লবণ এবং চিনি দিয়ে সূক্ষ্মভাবে ম্যাশ করা কাসাভা কন্দ থেকে তৈরি করা হয়। এটি কলা পাতার উপর পাতলাভাবে স্লেথ করা হয় এবং কাসাভা পাল্পটি স্বচ্ছ এবং পেস্টের মতো না হওয়া পর্যন্ত বাষ্প করা হয়। তারপরে এটি বায়ু-শুকনো বা রোদে শুকানো হয় যতক্ষণ না এটি খাঁটি এবং শক্ত হয়ে যায়। এটি এই আকারে দীর্ঘ সময়ের জন্য সংরক্ষণ করা যেতে পারে, বেশ কয়েক মাস পর্যন্ত। খাওয়ার আগে, কাবকাব অবশ্যই গভীরভাবে ভাজা উচিত যতক্ষণ না এটি সোনালী রঙের হয়ে যায়। এটি সাধারণত মিষ্টান্ন হিসাবে খাওয়া হয়, উপরে লাটিক (নারকেল ক্যারামেল) এর দ্রবণ থাকে; তবে এটি সুস্বাদু ডিপ এবং সালসার সাথেও খাওয়া যেতে পারে।
অরণি
অরণি বিংশ শতাব্দীর মাঝামাঝি ভাগে কলকাতা থেকে প্রকাশিত  সাপ্তাহিক পত্রিকা। সত্যেন্দ্রনাথ মজুমদারের সম্পাদনায় এ পত্রিকাটির প্রকাশনা শুরু হয়েছিল ১৯৪১ খ্রিষ্টাব্দে। “অরণি” একটি রাজনীতি ও সংস্কৃতিমূলক সাময়িকপত্র, যার অভীষ্ট ছিল একটি গণতান্ত্রিক সমাজব্যবস্থা এবং মানুষের স্বাধীনতা। এই পত্রিকাটি সমাজতন্ত্রিক আদর্শে উজ্জীবিত ছিল, এবং এর কৌশল ছিল ফ্যাসিবাদের বিরোধিতা। বাংলার ফ্যাসিবাদবিরোধী সাহিত্যিকরা এই পত্রিকার সংগে সম্পৃক্ত হয়েছিলেন। কালক্রমে এটি ভারতের কমিউনিস্ট পার্টির একটি মুখপত্র হয়ে দাঁড়ায়।
পাকিস্তান জাতীয় জাদুঘর
<templatestyles src="Module:Infobox/styles.css"> পাকিস্তানের জাতীয় জাদুঘর করাচি, সিন্ধু, পাকিস্তানে অবস্থিত।
ইতিহাস
পাকিস্তানের জাতীয় জাদুঘরটি ১৭ এপ্রিল ১৯৫০ সালে ফ্রেয়ার হলে স্থাপিত হয়, বিলুপ্ত ভিক্টোরিয়া মিউজিয়ামের পরিবর্তে। ফ্রেয়ার হল নিজেই ১৮৬৫ সালে ১৯ শতকে সিন্ধের কমিশনার স্যার বার্টেল ফ্রেয়ারের প্রতি শ্রদ্ধার্ঘ্য হিসেবে নির্মিত হয়েছিল। একবার জাদুঘরটি উদ্বোধনের পর পাকিস্তান সরকার ১৯৫০ সালে একটি উপদেষ্টা পরিষদ গঠন করা বুদ্ধিমানের কাজ বলে মনে করে যার প্রাথমিক দায়িত্ব ছিল নতুন অধিগ্রহণ এবং পুরাকীর্তি এবং শিল্পকর্ম ক্রয়ের মাধ্যমে সংগ্রহকে সমৃদ্ধ করার বিষয়ে জাদুঘরকে পরামর্শ দেওয়া। জাদুঘরটি ১৯৭০ সালে বর্তমান প্রাঙ্গনে (বার্নস গার্ডেনে অবস্থিত, ড. জিয়া-উদ-দিন আহমেদ রোডে) স্থানান্তরিত করা হয়।
গ্যালারি
ডান|থাম্ব|194x194পিক্সেল| দ্য প্রিস্ট-কিং [[সিন্ধু সভ্যতা|, সিন্ধু সভ্যতার একটি আইকনিক শিল্পকর্ম; ২৪০০-১৯০০ বিসি; স্টেটাইট ; উচ্চতা: ১৭.৫ সেমি (৬ ইঞ্চি ); পাকিস্তান জাতীয় জাদুঘর (করাচি)]] ১৯৭০ সালে জাদুঘরে মাত্র চারটি গ্যালারি ছিল। সময়ের সাথে সাথে যাদুঘরটি বেড়েছে, বর্তমানে ভবনটিতে একটি "কুরআন গ্যালারি" সহ মোট এগারোটি গ্যালারী রয়েছে। জাতীয় জাদুঘরে কুরআনের ৩০০ টিরও বেশি কপি রয়েছে (সবগুলো হুবহু একই), যার মধ্যে প্রায় ৫২টি দুর্লভ পাণ্ডুলিপি প্রদর্শনীতে রয়েছে। জাদুঘরে পাকিস্তানের সাংস্কৃতিক ঐতিহ্যের সাথে সম্পর্কিত জিনিসপত্র গুলির একটি গুরুত্বপূর্ণ সংগ্রহও রয়েছে। অন্যান্য কিছু গ্যালারিতে সিন্ধু সভ্যতার নিদর্শন, গান্ধার সভ্যতার ভাস্কর্য, ইসলামিক শিল্প, ক্ষুদ্র চিত্রকর্ম, প্রাচীন মুদ্রা এবং পাকিস্তানের রাজনৈতিক ইতিহাসের নথিভুক্ত পাণ্ডুলিপি প্রদর্শন করা হয়েছে। আধুনিক পাকিস্তানের চারটি প্রদেশে বসবাসকারী বিভিন্ন জাতিগোষ্ঠীর জীবনী আকারের মূর্তি সহ একটি জাতিতাত্ত্বিক গ্যালারিও রয়েছে।
জাদুঘরে মহেঞ্জোদারো সাইটে পাওয়া সীলমোহর এবং মূর্তির সংগ্রহ রয়েছে। মূর্তিগুলির মধ্যে তথাকথিত প্রিস্ট-কিং, পোড়ামাটির খেলনা এবং অনেক স্ট্যাম্প সিল রয়েছে। এটি সেই হিজরিতে পাওয়া কিছু প্রাচীন মুদ্রা এবং পাকিস্তানের জাতীয় বীরদের কিছু জিনিসপত্রও দেখায়: কায়েদে আজমের কলম, কফ এবং তলোয়ার, আল্লামা ইকবালের ব্যক্তিগত চেয়ার এবং কলম এবং লিয়াকত আলী খানের। ব্যক্তিগত ইতার বোতল, ঘড়ি এবং হাঁটার লাঠি। সেখানে গ্যালারি রয়েছে যেখানে মুসলমানদের তৈরি পোশাক, মানুষের দ্বারা করা মৃৎশিল্প, মুসলমানদের তৈরি চশমা এবং ব্যবহৃত যন্ত্রপাতি দেখায়।
সংগ্রহ
জাদুঘরটিতে ৫৮,০০০ পুরানো মুদ্রার সংগ্রহ রয়েছে (কিছুটি ৭৪ আল-হিজরা থেকে শুরু হয়েছে), এবং ভালভাবে সংরক্ষিত শত শত ভাস্কর্য রয়েছে। প্রত্নতত্ত্ব ও জাদুঘর অধিদপ্তরের প্রায় ৭০,০০০ প্রকাশনা, বই এবং অন্যান্য পঠন সামগ্রীও জাতীয় জাদুঘরে স্থানান্তর করা হয়েছে যাতে সাধারণ মানুষ সেগুলো দেখতে পায়। প্রতি বছর জাতীয় জাদুঘর জাতীয় দিবস এবং অন্যান্য অনুষ্ঠানে প্রায় এক ডজন প্রদর্শনী করে।
৮৩৩
৮৩৩ গ্রেগরীয় বর্ষপঞ্জির একটি সাধারণ বছর।
জাহাপুর জমিদার বাড়ি
ইতিহাস
জাহাপুর জমিদার বাড়িটির জমিদারি প্রতিষ্ঠিত হয় আঠারশত বাষট্টি সালের দিকে। তবে জমিদার বাড়ির বংশধররা প্রায় চারশত বছর আগেই এখানে বসতি স্থাপন করেন। জমিদার বাড়ির প্রাপ্ত তথ্যূসূত্র থেকে জানা যায় এ বাড়ির প্রথম পুরুষ শ্রী কানাই লাল রায়। তবে জমিদার হিসাবে প্রতিষ্ঠা পায় নবম পুরুষ শ্রী গৌর মোহন রায়ের আমলে। তাঁর উক্ত কাজে সহযোগিতা করেছেন তার সহোদর ভাই শ্রী মথুরা মোহন রায় এবং তাঁর জ্ঞাতি ভ্রাতা শ্রী রামদয়াল রায় ও শ্রী কমলা কান্ত রায়। জমিদার বাড়ি এবং জমিদার বাড়ির ব্যবহৃত বিভিন্ন আসবাবপত্র এখনো টিকে আছে। কেননা জমিদার বাড়ির তেরোতম বংশধররা এখনো এখানে বসবাস করতেছেন। জমিদার বংশধররা জমিদারি পাওয়ার আগে থেকেই অনেক অর্থ-সম্পদের মালিক ছিলেন। তারা মূলত ছিলেন পাট ব্যবসায়ী। দেশের বিভিন্ন অঞ্চলে তারা পাটের ব্যবসা করতেন। এই জমিদার বাড়ির সকল জমিদারদের নাম জমিদার বাড়ির শ্মশানে তাদের সমাধিতে উল্লেখ আছে। চৌদ্দ পুরুষের ভিটেবাড়ির বংশ পরম্পরায় যারা যারা গত হয়েছেন তন্মধ্যে্ ১।কানাই ২।নাগর ৩।শান্তিরাম ৪।বুধাই ৫।জগন্নাথ ৬।নন্দরাম ৭।রামমোহন ৮।কৃষ্ণমোহন ৯। গৌর মোহন রায়, রামকান্ত রায়, রামগঙ্গা রায়,কমলাকান্ত রায়,রাম দয়াল রায়,১০।আনন্দ চন্দ্র রায়,রাজ চন্দ্র রায়, গিরীশ চন্দ্র রায় ১১। অশ্বীনি কুমার রায়। এছাড়াও জমিদারদের কয়েকজন স্ত্রীর নাম জানা যায়। তারা হলেন শ্রী রাই কিশোরী চৌধুরানী,শ্রী শ্যামা সুন্দরী চৌধুরানী,শ্রী নন্দ রাণী রায় চৌধুরানী,শ্রী মহামায়া রায় চৌধুরানী। রাণী মহলের সামনে একটি পুকুর ছিল, রাণীরা এই পুকুরটিতে জাফরান মিশিয়ে স্নান করতেন। বর্তমানে জমিদার বংশধরের মধ্যে যারা এখন এ বাড়িতে বসবাস করছেন তাঁরা হলেন শ্রী আশীষ কুমার রায়,শ্রী সমরেন্দ্র রায়,শ্রী অজিত কুমার রায়, প্রফেসর অঞ্জন কুমার রায়, অধ্যক্ষ রঞ্জন কুমার রায় ও তাদের পরিবারবর্গ। তারাই এখন এই বিশাল বাড়িটি দেখাশুনাসহ বসবাস করতেছেন। এছাড়াও জমিদারদের আরো দুইটি পরিবার এখানে বসবাস করতেছেন। তবে ওই পরিবারগুলোর অধিকাংশ সদস্যই জীবিকার তাগিদে ঢাকা, চট্টগ্রামসহ বিভিন্ন জায়গায় বসবাস করতেছেন। দেশ ভাগের পর জমিদারি প্রথা বিলুপ্ত হলে এই জমিদার বাড়ির জমিদারিও শেষ হয়।
জমিদার বাড়ির গঠনশৈলি
জমিদার বাড়িতে ঢুকতে বাড়ির প্রথম ফটকে দুইটি সিংহের মূর্তি রয়েছে। এই জমিদার বাড়িতে মোট ১০টি প্রাসাদ বা ভবন আছে। প্রথম ভবনটি তিনতলা আর সবগুলোই দুইতলা বিশিষ্ট। এর মধ্যে দুইটি ভবন প্রায় ধ্বংস হয়ে গেছে। আর কয়েকটি লতাপাতায় জরাজীর্ণ হয়ে রয়েছে। বাকীগুলো মোটামুটি এখনো ভালো আছে। জমিদার বাড়ির সর্বশেষ ভবনটি তৈরি করেন বর্তমান বংশধর প্রফেসর অঞ্জন কুমার রায়ের ও অধ্যক্ষ রঞ্জন কুমার রায়েরপিতামহ জমিদার শ্রী অশ্বীনি কুমার রায়। এছাড়াও তিনি এখানে এলাকার লোকজনের চিকিৎসার জন্য দাতব্য চিকিৎসালয়, জগন্নাথ দেবের রথ ও মন্দির প্রতিষ্ঠা করেন। সবগুলো ভবনেই বিভিন্ন ধরনের ফুলের নকশা রয়েছে। এমনকি জানালার গ্রীলগুলোতেও নকশা রয়েছে। জানা যায় বাড়িগুলোর নকশা তৈরি করতে ঢাকার বিক্রমপুরের মিস্ত্রিদের আনা হয়েছিল। ভবনগুলোর নকশাগুলো মুঘল রীতিতে তৈরি করা হয়েছে। ভবনগুলো ইংরেজি বর্ণ I এবং L টাইপে করা হয়েছে।
জমিদার বাড়ির আসবাবপত্র
বর্তমানে জমিদার বাড়িটিতে জমিদারদের ব্যবহৃত সৌখিণ খাট, নকশা করা চেয়ার, গাঁ এলিয়ে দেয়া ইজি চেয়ার, কারুকার্যখচিত ফুলদানী,ঝারবাতি,গ্রামফোনসহ আরো অনেক ধরনের আসবাবপত্র আছে। এছাড়াও এখানে একটি রূপার হাতলের কারুকার্যখচিতছাতা রয়েছে। যা জমিদাররা তাদের জমিদারি দেখার জন্য বাহিরে বের হলে ব্যবহার করতেন।
যোগাযোগ ব্যবস্থা
ঢাকার সায়েদাবাদ থেকে মুরাদনগর এক্সপ্রেস/ ইলিয়টগঞ্জ এক্সপ্রেসে চড়ে সরাসরি জাহাজপুর জমিদার বাড়ি পৌছাতে পারবেন অথবা কোম্পানীগঞ্জগামী বিভিন্ন বাসে করেময়নামতি সংলগ্ন ক্যান্টেনমেন্টে পৌঁছবেন কুমিল্লা শহরের আগে মাত্র ২ ঘণ্টায়। কোম্পানীগঞ্জের বাসে উঠলে আর বাস পরিবর্তন করতে হবে না। কুমিল্লার বাসে উঠলে ময়নামতিতে নামতে হবে। এখান থেকে আবার কোম্পানীগঞ্জের বাসে উঠে দেবিদ্বারের পান্নারপুলে নামতে হয়। সেখান থেকে বাখরাবাদ রোডে ১০ কিলোমিটার গেলেই জাহাপুর জমিদার বাড়ির অবস্থান।
চলতি হিসাব
ব্যবসা প্রতিষ্ঠান এবং ব্যক্তি উভয়েই চলতি হিসাব খুলতে পারেন। দেশের অর্থনৈতিক পরিস্থিতি অনুযায়ী তারা চলতি হিসাব থেকে উচ্চ হারে সুদ আয় করতে পারেন কিংবা কোন সুদ না-ও আয় করতে পারেন।
বহুবিদ্যাবিশারদ
বহুবিদ্যাবিশারদ বা বহুশাস্ত্রজ্ঞ পণ্ডিত বলতে বহুসংখ্যক বিদ্যা বা শাস্ত্রে পাণ্ডিত্যপূর্ণ কোনও ব্যক্তিকে বোঝানো হয়।
তালিকা
রেনেসাঁস ও আলোকিত যুগের মহান চিন্তাবিদদের বোঝাতে এই শব্দটি প্রায় ব্যবহৃত হয়। তারা সবাই বিজ্ঞান ও কলার কয়েকটি বিষয়ে দক্ষ ছিলেন। এদের মধ্যে রয়েছেন, লিওনার্দো দা ভিঞ্চি, আল কিন্দি, মাইকেলেঞ্জেলো, গটফ্রিড লাইবনিৎস, গ্যালিলিও গ্যালিলি, বেঞ্জামিন ফ্রাঙ্কলিন, রবীন্দ্রনাথ ঠাকুর, পাওলো সারপি, ফ্রান্সিস বেকন, থমাস ব্রাউন, জোসে রিজাল, মাইকেল সারভেটাস, জাবির ইবনে হাইয়ান, ইবনে সিনা, আল হাসান ইবনুল হাইসাম, আল-খারেজমি ও ওমর খৈয়াম।
৮৩৪
৮৩৪ গ্রেগরীয় বর্ষপঞ্জির একটি সাধারণ বছর।
খানপুর ইউনিয়ন, বাগেরহাট সদর
খানপুর ইউনিয়ন বাংলাদেশের খুলনা বিভাগের বাগেরহাট জেলার বাগেরহাট সদর উপজেলার একটি ইউনিয়ন পরিষদ। এটি ৫৫.৩২ কিমি২ (২১.৩৬ বর্গমাইল) এলাকা জুড়ে অবস্থিত এবং এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৮,৯৮৬ জন। খানপুর ইউনিয়ন এর সবচেয়ে বড় এবং বিখ্যাত বাজার চুলকাটি বাজার(পোস্ট কোড :৯৩৭০) । বাজারটি নারকেল, সুপারি,গরুর দুধের হাটের জন্য বিখ্যাত ও সুপরিচিত। সেরা শিক্ষালয় চুলকাটি ঘনশ্যামপুর মাধ্যমিক বিদ্যালয় (স্কুলটি অত্র এলাকার স্কুল সমূহের JSC এবং SSC পরীক্ষার কেন্দ্র হিসেবে ব্যবহার করা হয়) । গ্রাম্য এলাকা হলেও চুলকাটি বাজার ও তৎসংলগ্ন এলাকায় দ্রুততার সাথে আধুনিকতার ছোঁয়া পাচ্ছে। মহান মুক্তিযুদ্ধের সময় বেশ কয়েকটি যুদ্ধ এ এলাকায় সংগটিত হয় ।
গ্রামসমূহ
খানপুর ইউনিয়নে মোট ১১টি গ্রাম রয়েছে।
অদিতি মুতাতকার
অদিতি মুতাতকআর (জন্ম ৬ অক্টোবর ১৯৮৭) মহারাষ্ট্রের পুনে থেকে আগত একজন ভারতীয় ব্যাডমিন্টন খেলোয়াড়। ২০১০ সালে দিল্লিতে অনুষ্ঠিত কমনওয়েলথ গেমসে মিক্সড দলের ইভেন্টে ব্রোঞ্জ পদক জিতেছিলেন তিনি। বিটবার্গার ওপেনের ফাইনালে ওঠার সময় ক্যারিয়ার সেরা পারফরম্যান্স করে তিনি বিশ্বের সর্বোচ্চ ২৭ তম স্থানে পৌঁছেছেন। ঘরোয়া সার্কিটে, তিনি সমস্ত বয়স ভিত্তিক বিভাগে ব্যাডমিন্টন ন্যাশনাল জিতেছেন। দেশের তৃতীয় মহিলা হিসেবে তিনি এই অর্জন করতে পেরেছেন।
অদিতির ক্যারিয়ার ইনজুরিতে থেমে গেছে। ইনজুরির কারণে দেড় বছরের ব্যবধানের পরে, ২০১২-১৩ সালে, তিনি সিনিয়র ন্যাশনালে তৃতীয় স্থান অর্জন এবং রাজ্য চ্যাম্পিয়নশিপে জয়ের মাধ্যমে শক্তিশালী প্রত্যাবর্তন করেছেন।
বিডাব্লুএফ গ্র্যান্ড প্রিক্স
বিডাব্লুএফ গ্র্যান্ড প্রিক্সের গ্র্যান্ড প্রিক্স এবং গ্র্যান্ড প্রিক্স সোনার মতো দুটি স্তর রয়েছে। এটি ২০০৭ সাল থেকে ব্যাডমিন্টন ওয়ার্ল্ড ফেডারেশন (বিডাব্লুএফ) দ্বারা অনুমোদিত, ব্যাডমিন্টন টুর্নামেন্টের একটি সিরিজ।
মহিলাদের একক
পেশাগত জীবনের বিস্তারিত
ক্যারিয়ারের সংক্ষিপ্তসার
কুটুম কাঁটা
কুটুম কাঁটা বা নাটাল কাঁটা বীরুৎ জাতীয় উদ্ভিদ যা বাংলাদেশের সুন্দরবনে অহরহ দেখতে পাওয়া যায়। এছাড়া এটি ঢাকার পার্শ্ববর্তী এলাকা, খুলনা, টাঙ্গাইল, পাবনা এবং উত্তরবঙ্গের বিভিন্ন জেলায় দেখা যায়। এর বৈজ্ঞানিক নাম Caesalpinia crista. এরা Caesalpiniacceae পরিবারের অন্তর্ভুক্ত। এর বীজ অলংকারের উপকরণ হিসেবে ব্যবহৃত হয়। প্রাচীন ভারতে ওজন মাপার জন্যে এর বীজের ব্যবহার ছিল।
কুটুম কাঁটা আরোহী লতা। পাতা সবুজ বর্ণ, আকার যৌগিক। কাণ্ড তীক্ষ্ম কাঁটাযুক্ত হয়ে থাকে। এ লতার হলুদ বর্ণ ফুল হয়ে থাকে। শাখার অগ্রভাবে ফুল গুচ্ছাকারে সজ্জিত থাকে। এই উদ্ভিদের ফল চ্যাপটা আকৃতির, দৈর্ঘে চার থেকে সাত সেন্টিমিটার এবং প্রস্থে দুই থেকে তিন সেন্টিমিটার। ফলে একটি বা দুটি বীজ থাকে। বীজ কৃষ্ণবর্ণ, গোলাকৃতি। এটি একটি ভেষজ উদ্ভিদ। নানা রোগে এবং প্রতিষেধক হিসেবে এটি বহুল ব্যবহৃত হয়।
ফর্টিস ফুটবল ক্লাব
ফর্টিস ফুটবল ক্লাব লিমিটেড (সাধারণত ফর্টিস ফুটবল ক্লাব অথবা শুধুমাত্র ফর্টিস এফসি নামে পরিচিত) হচ্ছে ঢাকার বাড্ডা থানা ভিত্তিক একটি বাংলাদেশী পেশাদার ফুটবল ক্লাব। এই ক্লাবটি বর্তমানে বাংলাদেশের শীর্ষ স্তরের ফুটবল লীগ বাংলাদেশ প্রিমিয়ার লিগের প্রতিযোগিতা করে। এই ক্লাবটি ২০২০ সালে প্রতিষ্ঠিত হয়েছে। ফর্টিস স্পোর্টস গ্রাউন্ডে এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন বাংলাদেশী সাবেক ফুটবল খেলোয়াড় শেখ জাহিদুর রহমান এবং সভাপতির দায়িত্ব পালন করছেন শাহীন হাসান। ফর্টিস হচ্ছে বাংলাদেশ চ্যাম্পিয়নশিপ লিগের বর্তমান চ্যাম্পিয়ন, যারা ২০২১–২২ মৌসুমে ক্লাবের ইতিহাসে প্রথমবারের মতো শিরোপা জয়লাভ করেছে।
ঘরোয়া ফুটবলে, ফর্টিস এপর্যন্ত ১টি শিরোপা জয়লাভ করেছে; যা হচ্ছে বাংলাদেশ চ্যাম্পিয়নশিপ লিগের শিরোপা।
পেশাদার লিগে যাত্রা
২০২০ সালে, ফর্টিস গ্রুপ তাদের ফুটবল উন্নয়ন প্রকল্পের অংশ হিসাবে ফর্টিস এফসি প্রতিষ্ঠা করেছিল, ক্লাবের সভাপতি শাহিন হাসান বলেছিলেন যে ক্লাবের মূল উদ্দেশ্য হল ভবিষ্যতের আন্তর্জাতিক খেলোয়াড়দের একটি পাইপলাইন তৈরি করার জন্য সারা দেশে একাডেমি প্রতিষ্ঠা করা। তার লিগ যাত্রা শুরু হওয়ার আগে, ক্লাবটি ফর্টিস এফসি একাডেমি প্রতিষ্ঠা করে। ৪ ফেব্রুয়ারী ২০২০-এ, বাংলাদেশ ফুটবল ফেডারেশন ক্লাবটিকে ঢাকায় নিম্ন বিভাগের মধ্য দিয়ে খেলা ছাড়াই সরাসরি বাংলাদেশ চ্যাম্পিয়নশিপ লীগে প্রবেশের জন্য সবুজ সংকেত দেয়।
২০২০-২১ চ্যাম্পিয়নশিপ লিগ মৌসুম শুরু হওয়ার আগে, ফর্টিস প্রিমিয়ার লিগের অভিজ্ঞতা সহ ১০ জন খেলোয়াড়ের চুক্তি সম্পন্ন করেছে। তাদের মধ্যে উল্লেখযোগ্য ছিলেন খান মোহাম্মদ তারা, উত্তম বড়ুয়া এবং জাতীয় দলের সাবেক স্ট্রাইকার তৌহিদুল আলম তৌহিদ। তারা প্রধান-প্রশিক্ষক আকবর হোসেন রিডনকেও নিয়োগ করেছে, যিনি পূর্বে নোফেল এফসি এর সাথে ২০১৯ বাফুফে অনূর্ধ্ব-১৮ টুর্নামেন্ট জিতেছিলেন। ৮ ফেব্রুয়ারি ২০২১-এ, ফর্টিস এফসি তাদের পেশাদার লিগ যাত্রা শুরু করে কারণ তারা নতুন লিগ মরসুমের প্রথম দিনে ফরাশগঞ্জ - এর বিরুদ্ধে ০-০ ড্র করে। ১ মার্চ ২০২১-এ, ঢাকা ওয়ান্ডারার্সকে ৩-২ ব্যবধানে পরাজিত করে ক্লাবটি তাদের প্রথম জয় নথিভুক্ত করে, স্ট্রাইকার মোহাম্মদ হাসানুজ্জামান ক্লাবের প্রথম পেশাদার লিগ গোলটি নিবন্ধন করেন। তাদের অভিষেক মৌসুমে, ফর্টিস তৃতীয় স্থানে ছিল এবং শীর্ষস্থান থেকে মাত্র ২ পয়েন্ট দূরে ছিল।
২০২১-২২ বাংলাদেশ চ্যাম্পিয়নশিপ লিগ শুরুর আগে, সভাপতি শাহিন হাসান জানিয়েছিলেন যে ক্লাবটি তৎকালীন চলমান চট্টগ্রাম লীগ থেকে খেলোয়াড়দের নিয়োগ করেছিল এবং তাদের পূর্ববর্তী প্রচারাভিযান থেকে শুধুমাত্র ১৫ জন খেলোয়াড়কে ধরে রেখেছিল। জাহিদুর রহমান মিলনকে নতুন প্রধান কোচ হিসেবে নিয়োগ দেওয়া হয়েছে এবং জাতীয় দলের সাবেক সিনিয়র ডিফেন্ডার আতিকুর রহমান মেশুকে সহকারী কোচ হিসেবে ক্লাবের কোচিং স্টাফে যুক্ত করা হয়েছে। ২৪ এপ্রিল ২০২২-এ, ফোর্টিস নবাগত আজমপুর এফসি -এর বিরুদ্ধে একটি গোলশূন্য ড্র রেকর্ড করে, যার অর্থ হল ক্লাবটি তাদের আগের ৩১টি লিগ খেলায় অপরাজিত ছিল। ১ জুন ২০২২-এ, ফর্টিস বাংলাদেশ প্রিমিয়ার লীগে দুটি খেলার সাথে কাওরান বাজারকে ০-০ গোলে পরাজিত করে, ফরোয়ার্ড মোহাম্মদ হাসানুজ্জামান হ্যাটট্রিক করেন। ফোর্টিস লিগ মরসুমটি সর্বনিম্ন গোল দিয়ে শেষ করেছে এবং অভিজ্ঞ কিপার উত্তম বড়ুয়া ক্লিনশীট চার্টের শীর্ষে রয়েছেন।
প্রিমিয়ার লিগের যুগ
১৯ মার্চ ২০২২-এ, ফোর্টিস এফসি তাদের ২০২২-২৩ বাংলাদেশ প্রিমিয়ার লিগের অভিযান শুরু করেছিল কারণ তারা বর্তমান দ্বিতীয় স্থান অধিকারী আবাহনী লিমিটেড ঢাকার বিরুদ্ধে ১-১ ড্র রেজিস্টার করেছিল।
বাহরাইন জাতীয় জাদুঘর
বাহরাইন জাতীয় জাদুঘর ( متحف البحرين الوطني  ) বাহরাইনের বৃহত্তম এবং প্রাচীনতম সরকারি জাদুঘর । এটি বাহরাইনের জাতীয় নাট্যশালা সংলগ্ন মানামাতে অবস্থিত। ১৫ ডিসেম্বর ১৯৮৮ সালে বাহরাইনের আমির ঈসা বিন সালমান আল খলিফা দ্বারা খোলা হয়েছিল, $৩০ মিলিয়ন জাদুঘর কমপ্লেক্সটি ২৭,৮০০ বর্গ মিটার জুড়ে রয়েছে এবং এটি দেশের সবচেয়ে জনপ্রিয় পর্যটক আকর্ষণ।  এটি অঞ্চলের প্রথম আধুনিক জাদুঘর বলে মনে করা হয়।
ইতিহাস
থাম্ব| জাদুঘরের উদ্বোধনের স্মারক ফলক ১৯৫৭ সালে, বাহরাইনের প্রত্নতাত্ত্বিক নিদর্শনের প্রথম প্রদর্শনীটি বাহরাইন ফোর্টে পাঠানো ডেনিশ প্রত্নতাত্ত্বিক অভিযানের সহযোগিতায় মুহাররাকের হিদায়া বালক বিদ্যালয়ে হয়েছিল। অস্থায়ী প্রদর্শনীটি কয়েকদিন ধরে চলেছিল কিন্তু বাহরাইন সম্প্রদায়ের প্রত্নতত্ত্বের প্রতি উল্লেখযোগ্য আগ্রহ সৃষ্টি করেছিল। ১৯৬৭ সালে, ইউনেস্কো এবং বাহরাইন সরকারের মধ্যে একটি সাংস্কৃতিক চুক্তি স্বাক্ষরিত হয়েছিল যা একটি জাতীয় জাদুঘর নির্মাণের পথ সুগম করতে সাহায্য করেছিল। ৪ মার্চ ১৯৭০-এ তৎকালীন রাষ্ট্রীয় পরিষদের প্রধান খলিফা বিন সালমান আল খলিফা কর্তৃক মানামার গভর্নমেন্ট হাউসে একটি জাতীয় জাদুঘর প্রথম খোলা হয়েছিল।
আধুনিক জাদুঘরটি ডেনিশ স্থপতি ক্রোন এবং হার্টভিগ রাসমুসেন দ্বারা ডিজাইন করা হয়েছিল এবং আনুষ্ঠানিকভাবে ১৯৮৮ সালের ডিসেম্বরে খোলা হয়েছিল। এটি একটি কৃত্রিম উপদ্বীপে নির্মিত হয়েছিল যা প্রতিবেশী মুহাররাক দ্বীপকে উপেক্ষা করে। যাদুঘরটি ২০,০০০ বর্গ মিটার মেঝের স্থান বিস্তৃত দুটি বিল্ডিং দিয়ে তৈরি। কমপ্লেক্সে ছয়টি স্থায়ী প্রদর্শনী, একটি শিক্ষাগত হল, একটি উপহারের দোকান এবং একটি ক্যাফেটেরিয়া ছাড়াও প্রশাসনিক অফিস, ল্যাবরেটরি এবং হোল্ডিং এবং পার্কিং সংরক্ষণের জন্য দোকান রয়েছে৷ জাদুঘরটি ২০১৩ সালে দিলমুন কবরের হলটি সংস্কার করে এবং যাদুঘর উন্নয়নের উপর একটি আন্তর্জাতিক সম্মেলন আয়োজন করে তার ২৫তম বার্ষিকী উদযাপন করেছে।
যাদুঘরটি সকাল ১০ টা থেকে সন্ধ্যা ৬ টা পর্যন্ত খোলা থাকে, মঙ্গলবার কমপ্লেক্সটি বন্ধ থাকে। জাদুঘরটি বাহরাইন পার্লিং ট্রেইলের একটি অংশ, মুহাররাক দ্বীপের বু মাহের ফোর্টে নিয়মিত দিনের বেলায় নৌকা ভ্রমণেরও অফার করে।
সংগ্রহ
জাদুঘরটিতে ১৯৮৮ সাল থেকে অর্জিত বাহরাইনের প্রাচীন প্রত্নতাত্ত্বিক নিদর্শনগুলির একটি সংগ্রহ রয়েছে এবং বাহরাইনের প্রায় ৫,০০০ বছরের ইতিহাসকে আবৃত করেছে৷ কমপ্লেক্সটিতে প্রত্নতত্ত্ব এবং দিলমুনের প্রাচীন সভ্যতার জন্য উত্সর্গীকৃত তিনটি হল রয়েছে, অন্য দুটি হল বাহরাইনের সাম্প্রতিক প্রাক-শিল্প অতীতের সংস্কৃতি এবং জীবনধারাকে চিত্রিত করে। ১৯৯৩ সালে, বাহরাইনের প্রাকৃতিক পরিবেশকে কেন্দ্র করে আরও একটি হল, প্রাকৃতিক ইতিহাস হল খোলা হয়েছিল। এই হলটিতে বাহরাইনের উদ্ভিদ ও প্রাণীর নমুনা রয়েছে।
দিলমুন হল
প্রদর্শনীটি নিদর্শন এবং দিলমুন সভ্যতার ইতিহাসকে কেন্দ্র করে ৫০০০ বিসি থেকে থেকে ৪০০ বিসি, মেসোপটেমিয়া এবং সিন্ধু উপত্যকার সাথে এর বিস্তৃত বাণিজ্য যোগাযোগ সহ। ডিসপ্লেতে রয়েছে দিলমুনাইট স্ট্যাম্প সিল, বারবার মন্দির এবং সার মন্দিরের নিদর্শন এবং দিলমুনাইট মৃৎপাত্র। একটি উল্লেখযোগ্য প্রদর্শনী হল ডুরান্ড স্টোন, ব্যাবিলনীয় যুগের একটি দীর্ঘ কালো ব্যাসল্ট ভাস্কর্য। আরেকটি বৈশিষ্ট্য হ'ল একটি মূকনাট্য যা গিলগামেশের মহাকাব্যের একটি দৃশ্যকে চিত্রিত করে (যেটিতে বাহরাইনকে দিলমুনের স্বর্গ হিসাবে তৈরি করা হয়েছে)।
দিলমুন কবর হল
প্রদর্শনীটি দিলমুন সভ্যতার কবরের অনুশীলনের উপর দৃষ্টি নিবদ্ধ করে এবং একটি প্রকৃত কবরের ঢিবি রয়েছে যা তার স্থান আ'আলি থেকে স্থানান্তরিত হয়েছিল এবং যাদুঘরের মধ্যে পুনরায় একত্রিত হয়েছিল। হলটি ২০১৩ সালে সংস্কারের জন্য বন্ধ করা হয়েছিল এবং ২৬ জুন ২০১৮-এ জনসাধারণের জন্য পুনরায় খোলা দেওয়া হয়েছিল। ফরাসি স্থপতি দিদিয়ের ব্লিনের দ্বারা পুনরায় ডিজাইন করা, পরিমার্জিত হলটিতে নতুনভাবে-স্থাপিত করা মাল্টিমিডিয়ার পাশাপাশি সাম্প্রতিকতম প্রত্নতাত্ত্বিক খননের ফলাফলগুলিও রয়েছে৷ ২০১৯ সালে, বাহরাইনের দিলমুন কবরের ঢিবি ইউনেস্কোর ওয়ার্ল্ড হেরিটেজ সাইট হিসাবে স্বীকৃত হয়েছিল।
টাইলোস এবং ইসলাম হল
হলটি খ্রিস্টপূর্ব ২য় শতাব্দী থেকে বাহরাইনের হেলেনিক-প্রভাবিত ইতিহাসের পাশাপাশি সেলিউসিড সাম্রাজ্য এবং চারাসেন রাজ্যের সাথে মিথস্ক্রিয়া প্রসারিত করে। এই প্রদর্শনীতে সেই যুগের চকচকে মৃৎপাত্র এবং চশমা, অ্যালাবাস্টার পাত্র এবং গয়না রয়েছে। প্রদর্শনীর ইসলামিক অংশে বাহরাইনের ৭ম শতাব্দীতে ১৮শ শতাব্দী পর্যন্ত ইসলাম গ্রহণের অনুসরণ করে। এটি খামিস মসজিদ, বাহরাইনের প্রাচীনতম মসজিদ, সেইসাথে কুফিক শিলালিপি, কাঠের মরীচি, সিরামিক এবং কাচের নিদর্শন রয়েছে।
নথিপত্র এবং পাণ্ডুলিপির হল
১৩ এবং ১৪ শতকের কোরানের বিরল কপি, জ্যোতির্বিদ্যার নোট এবং ঐতিহাসিক নথিপত্র এবং শাসক আল খলিফা পরিবারের চিঠিগুলি হলটিতে প্রদর্শিত হয়।
কাস্টমস এবং ঐতিহ্য হল
এই প্রদর্শনীটি ১৯৩২ সালে তেল আবিষ্কার এবং পরবর্তী আধুনিকীকরণের আগে বাহরাইনের রীতিনীতি এবং ঐতিহ্যের উপর দৃষ্টি নিবদ্ধ করে। দৈনন্দিন জীবনের দিকগুলি যেমন শৈশব, বিবাহ, ফ্যাশন, স্থানীয় ধর্মীয় ও চিকিৎসা পদ্ধতি এবং একটি ঐতিহ্যবাহী বাহরাইন বাড়ির কাঠামো প্রদর্শিত হয়।
ঐতিহ্যবাহী বাণিজ্য ও কারুশিল্প হল
একটি ঐতিহ্যবাহী বাহরাইন সুকের একটি বিনোদনের বৈশিষ্ট্যযুক্ত, এই প্রদর্শনীটি ঐতিহ্যবাহী কারিগরদের প্রদর্শন করে এবং এতে মুক্তা শিকার এর একটি বিভাগ রয়েছে, যা দেশের প্রাক-তেল অর্থনীতির একটি প্রধান উপাদান।
বুজান
চাচা তরমাসিরিনের মৃত্যুর পরে বুজন খানাতের নিয়ন্ত্রণ নেন। সূত্রগুলি তাকে একজন মুসলিম হিসাবে বর্ণনা করেছে, যদিও তিনি স্পষ্টতই সনাতন মঙ্গোল ইসা আইনকে সমর্থন করেছিলেন। খান হিসেবে অল্প কিছুদিন রাজত্ব করার পরেই অবশ্য তার চাচাত ভাই চাংশি তাকে ক্ষমতাচ্যুত করেছিলেন।
তথ্যসূত্র
Buzan
সিলেট সিনেমা হলে বোমা হামলা
সিলেটের সিনেমা হলে বোমা হামলা বলতে সিলেটের দুটি সিনেমা হলে বোমা হামলাকে বোঝায়।
পটভূমি
২০০৪ সালের মে মাসে, বাংলাদেশে ব্রিটিশ হাইকমিশনার আনোয়ার চৌধুরীর ওপর বোমা হামলা হয়, যখন তিনি সিলেটের শাহ জালাল দরগায় একটি মাজার পরিদর্শন করছিলেন। জে. কোফার ব্ল্যাক, অ্যাম্বাসেডর-অ্যাট-লার্জ এবং সন্ত্রাস দমনের সমন্বয়ক, ৫ আগস্ট ২০০৪-এ বাংলাদেশ সফর করছিলেন।
ইতিহাস
৫ আগস্ট ২০০৪, সিলেটের রংমহল সিনেমা এবং মনিকা সিনেমায় পাঁচ মিনিটের ব্যবধানে দুটি বোমা বিস্ফোরণ ঘটে। রংমহল সিনেমায় বিস্ফোরণে ১২ বছর বয়সী এক ছেলে মারা যায় এবং ২০ জন আহত হয় এবং মনিকা সিনেমায় বিস্ফোরণে পাঁচজন আহত হয়। সেদিন সিলেটের অবকাশ সিনেমা নামক আরেকটি সিনেমা হল থেকে একটি অবিস্ফোরিত বিস্ফোরক উদ্ধার করা হয়।
ঢাকা থেকে বাংলাদেশ সেনাবাহিনীর একটি দল অবিস্ফোরিত বোমাটি উদ্ধার করে যারা নিরাপদে লাক্কাতুরা গলফ ক্লাবের মাঠে এটি বিস্ফোরণ ঘটায়। বন্দরবাজার পুলিশ ফাঁড়ির উপ-পরিদর্শক মোখলেসুর রহমান বিস্ফোরণের বিষয়ে একটি মামলা দায়ের করেন এবং সন্দেহভাজন ১২ বছর বয়সী শহিদ বোমা বহনকারী ছিলেন। শহিদের বাবা ও অন্য তিনজনকে আটক করা হলেও কোনো লিড পাওয়া যায়নি। কোতোয়ালি থানার উপ-পরিদর্শক মোরশেদ বিস্ফোরণের ঘটনায় আরেকটি মামলা দায়ের করেন। সন্দেহভাজনদের ঢাকায় জয়েন্ট ইন্টারোগেশন সেল জিজ্ঞাসাবাদ করে। আওয়ামী লীগের এক রাজনীতিবিদকে অল্পের জন্য আটক করেছে পুলিশ।
মামলার দায়িত্ব হস্তান্তর করেন অপরাধ তদন্ত বিভাগ ও সহকারী পুলিশ সুপার মুন্সী আতিকুর রহমান । রহমান অবসরে যাওয়ার পর তদন্তের দায়িত্ব নেন ইন্সপেক্টর জোবায়ের যিনি সোলেমান নামে একজনের বিরুদ্ধে অভিযোগ দায়ের করেন।
ফিলিপ হ্যান্ডস
ফিলিপ আলবার্ট মাইবার্গ হ্যান্ডস (Philip Hands; জন্ম: ১৪ এপ্রিল, ১৮৯০ - মৃত্যু: ২৭ এপ্রিল, ১৯৫১) কেপ টাউনের ক্লেয়ারমন্ট এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১৩ থেকে ১৯২৪ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে সবিশেষ পারদর্শী ছিলেন ফিলিপ হ্যান্ডস।
শৈশবকাল
স্যার হ্যারি হ্যান্ডস, কেবিই ও লেডি অ্যালেটা হ্যান্ডস, ওবিই দম্পতির সন্তানরূপে কেপটাউনের ক্লেয়ারমন্ট এলাকায় জন্মগ্রহণ করেন তিনি। রেজিনাল্ড হ্যান্ডস ও কেনেথ হ্যান্ডস নামীয় তার অপর দুই জ্যেষ্ঠ ভ্রাতা ছিল। রন্দেবশের ডাইওসেসান কলেজে পড়াশোনা করেছেন। ১৯০৮ সালে রোডস বৃত্তিধারী হিসেবে অক্সফোর্ডের ইউনিভার্সিটি কলেজে অধ্যয়ন করেন। শুরুতে আইনশাস্ত্রে অধ্যয়ন করলেও পরবর্তীকালে হিসাববিজ্ঞান বিষয়ে পড়াশুনো করেছিলেন।
রয়্যাল গ্যারিসন আর্টিলারিতে যুক্ত ছিলেন। প্রথম বিশ্বযুদ্ধে ডিএসও এবং এমসি পদকে ভূষিত হন ও মেজর পদবী ধারণ করেন।
প্রথম-শ্রেণীর ক্রিকেট
১৯০৬-০৭ মৌসুম থেকে ১৯২৬-২৭ মৌসুম পর্যন্ত ফিলিপ হ্যান্ডসের প্রথম-শ্রেণীর খেলোয়াড়ী জীবন চলমান ছিল। ডানহাতি মারকুটে ব্যাটসম্যান হিসেবে বেশ সুনাম ছিল তার। মহান যুদ্ধের কারণে ফিলিপ হ্যান্ডস তার স্বর্ণালী মৌসুম নষ্ট করেন। এ সময়ে সবে তিনি দক্ষিণ আফ্রিকা দলে খেলছিলেন।
আন্তর্জাতিক ক্রিকেট
সমগ্র খেলোয়াড়ী জীবনে সাতটিমাত্র টেস্টে অংশগ্রহণ করেছেন ফিলিপ হ্যান্ডস। ১৩ ডিসেম্বর, ১৯১৩ তারিখে ডারবানে সফরকারী ইংল্যান্ডের বিপক্ষে টেস্ট ক্রিকেটে অভিষেক ঘটে তার। ২৬ জুলাই, ১৯২৪ তারিখে ম্যানচেস্টারের একই দলের বিপক্ষে সর্বশেষ টেস্টে অংশ নেন তিনি।
১৯১৩-১৪ মৌসুমে ইংল্যান্ডের বিপক্ষে সিরিজে ২৮১ রান তুলে যে-কোন দক্ষিণ আফ্রিকান ব্যাটসম্যানের চেয়ে অধিক সংগ্রহ করেন। পোর্ট এলিজাবেথে প্রথম ইনিংসে ৮৩ ও দ্বিতীয় ইনিংসে ১০৫ মিনিটে সংগৃহীত ৯৮ রানের মধ্যে তার অংশ ছিল ব্যক্তিগত সেরা ৮৩ রান।
১৯২৪ সালে দক্ষিণ আফ্রিকা দলের সাথে ইংল্যান্ড গমন করেন। তবে সফলতার স্বাক্ষর রাখতে পারেননি তিনি। এ সফরে ২৬ ইনিংস খেলে মাত্র ৪২৬ রান তুলেন। একমাত্র টেস্টে অংশগ্রহণ করলেও ব্যাটিং করার সুযোগ পাননি।
ব্যক্তিগত জীবন
তার জ্যেষ্ঠ ভ্রাতা রেজিনাল্ড হ্যান্ডস দক্ষিণ আফ্রিকার পক্ষে ১৯১৪ সালে সংক্ষিপ্ত সময়ের জন্যে টেস্ট ক্রিকেটে অংশগ্রহণ করেছিলেন। কনিষ্ঠ ভ্রাতা কেনেথ হ্যান্ডস প্রথম-শ্রেণীর ক্রিকেটে অংশগ্রহণ করলেও টেস্টে খেলার সুযোগ পাননি। সর্বক্রীড়ায় পারদর্শী হিসেবে পরিচিত ছিলেন। ১৯১০ সালে তার অপর দুই ভ্রাতা রাগবি ক্রীড়ায় ব্লুধারী হলেও তিনি ক্রিকেটে তা পাননি।
২৭ এপ্রিল, ১৯৫১ তারিখে ৬১ বছর বয়সে অরেঞ্জ ফ্রি স্টেটের পারিস এলাকায় ফিলিপ হ্যান্ডসের দেহাবসান ঘটে। উইজডেনে তার স্মরণে কোন সংস্করণে প্রতিনিধিত্বমূলক অংশগ্রহণ কিংবা এক টেস্টে অংশগ্রহণকারী তার অপর ভাই রেজিনাল্ড হ্যান্ডসের বিষয়ে আলোকপাত করেনি।
৮৩৬
৮৩৬ গ্রেগরীয় বর্ষপঞ্জির একটি অধিবর্ষ।
হাসান সাবাহ
হাসান সাবাহ (১০৫০ এর দশক–১১২৪) (পুরো নাম: হাসান বিন 'আলী বিন মুহাম্মদ বিন জাফর বিন আল-হুসেন বিন মুহাম্মাদ বিন আল-সাব্বাহ আল-হিমায়ারি) ছিলেন একজন নিজারি ইসমাইলি ব্যক্তিত্ব। ১১ শতকে উত্তর পারস্যের আলবুরজ পর্বতমালায় তিনি একটি গোষ্ঠীকে তিনি তার পক্ষাবলম্বন করাতে সক্ষম হন। পরে তিনি আলামুত নামে পরিচিত একটি পর্বত দুর্গ অধিকার করেন এবং সেলজুক তুর্কিদের বিরুদ্ধে বিদ্রোহের জন্য এটিকে সদরদপ্তর হিসেবে ব্যবহার করেন। তিনি একটি ফেদাইন গোষ্ঠী গঠন করেন। এর সদস্যদের হাশাশিন বা “এসাসিন” বলেও উল্লেখ করা হয়।
প্রারম্ভিক জীবন এবং রূপান্তর
হাসান সাব্বাহ পারস্যের কোম শহরে ১০৫০ সালে এক শিয়া মতবাদে বিশ্বাসী পরিবারে জন্মগ্রহণ করেন। শৈশবে তার পরিবার “রে” তে স্থানান্তিরিত হয়। “রে” শহর ছিল ইরানের ইসমাইলী ধর্মমত প্রচারের অন্যতম কেন্দ্র। হাসান সাব্বাহ তার প্রাথমিক শিক্ষা এখানেই লাভ করেন। পরবর্তীতে তিনি ইসমাইলী মতবাদের শিক্ষা নেন ও রে শহরের প্রধান ইসমাইলী মতবাদ প্রচারকারীর নিকট আরো শিক্ষা লাভ করেন।
এই ধর্মীয় কেন্দ্রেই হাসান আধিভৌতিক বিষয়ে গভীর আগ্রহ গড়ে তোলেন এবং বারোটি নির্দেশনা মেনে চলেন। দিনের বেলা তিনি বাড়িতে অধ্যয়ন করেন এবং হস্তরেখাবিদ্যা, ভাষা, দর্শন, জ্যোতির্বিদ্যা এবং গণিত (বিশেষ করে জ্যামিতি) আয়ত্ত করেন।
এর ফলে তিনি সতের বছর বয়সে ইসমাইলী মতবাদ দ্বারা প্রভাবিত হয়ে; তৎকালীন ইসমাইলী ইমাম আল-মুনতাসির এর আনুগত্যের শপথ করেন। আল মুনতাছির ছিলেন সে সময়ের ফাতিমিয় খলিফা। তিনি তার জ্ঞান ও কাজের জন্য খ্যাতি অর্জন করেন ও খলিফার তাকে কাজে নিযুক্ত করেন । তাকে খলিফার দরবারে তাকে নিয়মিত উপস্থিত হতে বলা হয়।
মিশরে গমন
এরপর হাসান তার অনুসারীদের নিয়ে ;তার বাতিনী ধর্মমত প্রচার করতে থাকেন। তার প্রধান টার্গেট হয় ইরান ও কাস্পিয়ান অঞ্চলের দিকে। তার অনুসারীদের অন্য অঞ্চলে পাঠান। নিজাম-উল-মুলুকের কানে গেলে তিনি তাকে বন্দি করতে সেনাবাহিনী পাঠান। হাসান তাদের কৌশলে ফাকি দিয়ে গভীর পাহাড়ি অঞ্চলে প্রবেশ করেন।
আলামুতের দখল
প্রায় দু’বছর সেখানে অবস্থান ও ইসমাইলি মতবাদ প্রচারের মাধ্যমে তিনি ১০৯০ খ্রিস্টাব্দে শান্তিপূর্ণভাবে দুর্গের দখল নিতে সমর্থ হন। লোকমুখে প্রচলিত কথা অনুসারে হাসান দুর্গের মালিককে ৩০০০ স্বর্ণের দিনারের বিনিময়ে দুর্গ বিক্রি করে দেয়ার প্রস্তাব দেন। দুর্গের আমীর রাজি হলে হাসান যুদ্ধ শুরু করেন এবং দুর্গের আমীরকে পরাজিত করে দুর্গের দখল করেন। তিনি দুর্গের আমীরকে এক ধনী জমিদারের নাম ও ঠিকানা লিখে একটি চিঠি দেন এবং তার কাছ থেকে তিনি তার পাওনা টাকা নিতে বলেন। কিংবদন্তি আরো বলে যখন সে জমিদার হাসানের সই সহ সে চিঠি দেখেছিলেন তিনি দুর্গের আমীরকে বিস্মিত করে বিনাবাক্য ব্যয়ে তার পাওনা টাকা পরিশোধ করে দেন।
দূর্গ দখল করার পর তিনি তার কাজ শুরু করেন। তৈরি করেন গুপ্তঘাতকের সংগঠন। গুপ্ত হত্যা ও যুদ্ধের মাধ্যেমে তিনি তার পরিচিতি জানান দেন। তিনি তরুণ যুবকদের সংগ্রহ করতেন ও তাদের মাধ্যমে এই কাজ সম্পন্ন করতেন।
আলামুট দুর্গে তিনি বেহেস্তের আদলে এক বেহেস্ত তৈরি করেন। পাহাড়ের উপর দেওয়াল ঘেরা বিচিত্র গাছপালা, ঝর্ণা, রেশমী কাপড়ের তাবু। কিয়স্কওয়ালা আনিন্দ্য সুন্দর উদ্যান ও চোখের আরালে থাকা বাদকদের মোহিনীয় বাদ্য তাদেরকে আক্ষরিক অর্থে বেহেস্ত হিসেবে ধরা দিত। তাদের খেদমতে ছিল সুন্দর সুন্দর নারী। হাশিশ নামক এক মাদক দিয়ে আচ্ছন্ন করে তাদের হাসানের বেহেস্তে প্রবেশ করাতো। মাদকের নেশা কাটলে তাদের অন্ধ কুপে বন্দি করা হত। তাদের বলা হয় তারা যদি বেহেস্তে যেতে চায় তবে তাকে হাসানের আদেশ মানতে হবে। বেহেস্তে যাওয়ার ইচ্ছা তাদের মৃত্যু ভয় কমিয়ে দিতো। এর ফলে হাসান তাদের দিয়ে বিভিন্ন গুপ্ত হত্যা অনায়াসেই ঘটাতে পারতেন। নিজাম-উল-মুলক সহ অনেক ব্যাক্তি তাদের শিকার হয়।
পরবর্তী সময়ে হাসান স্বেচ্ছায় লোকচক্ষুর অন্তরালে চলে যান। তবে তিনি তার কার্যক্রম যথাযথভাবে চালিয়ে যেতে থাকেন। দীর্ঘ পঁয়ত্রিশ বছর তিনি আর আলামুট থেকে অন্য কোথাও যাননি। এ দীর্ঘসময় তিনি তার দুর্গে পড়াশোনা, ধর্মীয় কাজকর্ম করেছেন ও শাসনকার্য চালিয়েছেন। তিনি তার শাসনকার্জে ধর্মীয় রীতিনীতি মানার ক্ষেত্রে খুবই কঠোর ছিলেন। হাসান ফার্সিকে নিজারীদের জন্য পবিত্র সাহিত্যের ভাষা হিসাবে ঘোষণা করেছিলেন, একটি সিদ্ধান্তের ফলে পারস্য, সিরিয়া, আফগানিস্তান এবং মধ্য এশিয়ার সমস্ত নিজারি ইসমা'লি সাহিত্য কয়েক শতাব্দী ধরে ফার্সি ভাষায় প্রতিলিপি করা হয়েছিল।
মৃত্যু
পরবর্তী সময়ে তাকে আর দূর্গের বাইরে দেখা যায়নি। ১১২৪ খ্রিস্টাব্দের দিকে হাসান মারা গেলেও তার কার্যক্রম চলতে থাকে। পরবর্তীতে মঙ্গোলরা ১২৫৬ সালে তার দূর্গ ধ্বংস করে।
নিজারি মতবাদ
ঐতিহাসিক এবং পণ্ডিতরা হাসান সাব্বাহকে নিজারি হত্যাকারী এবং তাদের মতবাদের প্রতিষ্ঠাতা হিসেবে বণর্ণা করেছেন। কায়রোর ফাতিমী সিংহাসনে নিজারের উত্তরাধিকার সংগ্রামের সময় এটি বিকশিত হয়েছিল যা অবশেষে নিজারি ইসমাইলিজম শিয়া ইসলামের ভিত্তি স্থাপন করেছিল।
তখন থেকেই তাদের বিশ্বাস করানো হতো যে, রক্ষণশীল প্রকৃতির একটি মৌলিক উপাদান হিসাবে ইসমাইলি ইমামতে দৃশ্যমান ও সেই সময়ের ইমাম ছাড়াও একটি লুকানো ইমাম অন্তর্ভুক্ত রয়েছে। এছাড়াও হাসান ছাব্বাহ এর একটি গুরুত্বপূর্ণ কাজ ছিল শিক্ষার প্রসার এবং অপ্রকাশিত ইমামের আধ্যাত্মিক দিকনির্দেশনা প্রদান করা। অনেক ঐতিহাসিকের মতে, তিনি এতটাই নিষ্ঠাবান ছিলেন যে এমনকি তার এক পুত্রকেও মৃত্যুদণ্ড দিয়েছিলেন মাতাল হওয়ার অভিযোগে।
একজন নিজারি হত্যাকারীকে ফিদাই বা ভক্ত হিসাবে চিহ্নিত করা হয়, "যে তার জীবন অন্যের জন্য বা একটি বিশেষ কারণের সেবায় উৎসর্গ করে"।
কালো হাঁস
কালো হাঁস (বৈজ্ঞানিক নাম: Aythya fuligula) বা ঝুঁটি হাঁস Anatidae (অ্যানাটিডি) গোত্রের অন্তর্গত Aythya গণের মাঝারি আকৃতির এক প্রজাতির ডুবুরি হাঁস। সারা পৃথিবীতে এক বিশাল এলাকা জুড়ে এদের আবাস, প্রায় ২ কোটি ৪ লাখ বর্গ কিলোমিটার। গত কয়েক দশক ধরে এদের সংখ্যা কমে গেলেও আশঙ্কাজনক পর্যায়ে যেয়ে পৌঁছায় নি। সেকারণে আই. ইউ. সি. এন. কালো হাঁসকে ন্যূনতম বিপদগ্রস্ত প্রজাতি হিসেবে তালিকাভুক্ত করেছে। বিশ্বে ২৬ লাখ থেকে ২৯ লাখ পূর্ণবয়স্ক কাল হাঁস আছে।
বিস্তৃতি
প্রায় সমগ্র ইউরেশিয়া ও আফ্রিকার কিছু কিছু অঞ্চল পর্যন্ত এদের বিস্তৃতি। স্বভাবে এরা প্রধানত পরিযায়ী। তবে মধ্য ও উত্তর-পশ্চিম ইউরোপে কালো হাঁস সাধারণত স্থায়ী। বাংলাদেশ আর ভারতে যে কালো হাঁস দেখা যায় তারা পরিযায়ী হয়ে আসে। শীতের সময়ে ভূমধ্যসাগর, কৃষ্ণ সাগর, উত্তর-পশ্চিম ইউরোপ আর এশিয়ার পশ্চিমাংশে এদের সবচেয়ে বড় দলগুলোর দেখা মেলে।
বিবরণ
পূর্ণবয়স্ক পুরুষ কালো হাঁস একমাত্র মাঝারি হাঁস যাকে দেখতে সাদাকালো মনে হয়। পুরুষ হাঁসের সারা দেহ কালো, কেবল পেটের দিক ও ডানার নিচের দিক বাদ দিয়ে যা ধবধবে সাদা। এছাড়া কপোলের ক্ষুদে ক্ষুদে পালকগুলো কাল, তবে রোদ বা আলো পড়লে চিক চিক করে। পুরুষ হাঁসের ঘাড়ের উপর নুইয়ে পড়া ঝুঁটি থাকে। স্ত্রী হাঁসের আকৃতি পুরুষ হাঁসের মতই, তবে পালক বাদামী বা তামাটে মেশানো বাদামী। উভয় হাঁসেরই চঞ্চু নীলচে-ধূসর, চঞ্চুর সম্মুখভাগে ত্রিকোণাকৃতির কালো দাগ থাকে। স্ত্রী হাঁসের চঞ্চুর নিচের কিছু পালক সাদা। এরা দৈর্ঘ্যে কমবেশি ৪৩ সেন্টিমিটার পর্যন্ত হয়। ওজন ৭০০ গ্রাম থেকে ১.১ কিলোগ্রাম পর্যন্ত হয়।